
Uvod 


Gospodarenje otpadom je u mišljenju Europske komisije od 20. travnja 2004. o prijavi Hrvatske za prijam u članstvo 
Europske unije (u daljnjem tekstu: EU) ocijenjeno kao najveći pojedinačni problem zaštite okoliša u Hrvatskoj, te je 
zahtijevalo najveći napor za usklađivanje s pravnom stečevinom EU. Dok pojedini gradovi, pa čak i čitave regije u Europi i 
svijetu odvojeno prikupljaju i preko 80% komunalnog otpada, u Hrvatskoj se u većini županija odvaja manje od 20%. 
Gospodarenje otpadom je jedan od ključnih problema u Hrvatskoj, gdje će većina jedinica lokalne samouprave morati 
napraviti vrlo ozbiljne iskorake u sustavu kako bi zadovoljili ciljeve EU u odvojenom prikupljanju. 

Analiza učinkovitosti i održivosti usluge upravljanja otpadom u Hrvatskoj bila je u protekle dvije godine jedan od 
predmeta djelovanja tematske mreže JEDRO. Izrada preporuka za poboljšanje postojećih analiziranih javnih usluga (u 
daljnjem tekstu: smjernice) jedna je od ključnih aktivnosti mreže JEDRO, a kao preduvjet formiranja smjernica JEDRO je 
istražilo strateški i zakonodavni okvir gospodarenja otpadom, analiziralo praksu (odvojenog) prikupljanja frakcija otpada 
na razini 556 jedinica lokalne samouprave u Hrvatskoj od 2017. do 2021. godine te izradilo stručnu analizu o 
gospodarenju komunalnim otpadom u Republici Hrvatskoj u razdoblju od 2017. do 2021. godine. 

Tematsku mrežu JEDRO čini 10 nevladinih organizacija (Zelena akcija, Društvo za oblikovanje održivog razvoja (DOOR), 
Udruga za zaštitu prirode i okoliša Zeleni Osijek, Udruga za prirodu, okoliš i održivi razvoj Sunce, Zelena energetska zadruga 
(ZEZ), Brodsko ekološko društvo (BED), Ekološka udruga Krka Knin, Pravo na grad (PNG), PAN - Udruga za zaštitu okoliša i 
prirode, ZMAG - Zelena mreža aktivističkih grupa) i Fakultet političkih znanosti Sveučilišta u Zagrebu. Tematska mreža 
djeluje unutar trogodišnjeg projekta JEDRO - Javne politike za održivi društveni razvoj: voda, energetika, otpad, 
sufinanciranog sredstvima Europskog socijalnog fonda. 


Ovim policy brief-om tematska mreža JEDRO daje preporuke za poboljšanje javne usluge upravljanja komunalnim 
otpadom u Hrvatskoj koje se ponajviše tiču jedinica lokalne samouprave, budući da su one, bez obzira na 
tendenciju postupne centralizacije te javne usluge, i dalje njezini ključni provoditelji. Tri predložene smjernice 
odnose se na: 

1. Utjecaj vlasničke strukture komunalnih poduzeća na rezultate odvojenog prikupljanja otpada, pri 
čemu jedinice lokalne samouprave trebaju težiti javnom vlasništvu komunalnih poduzeća, budući da takva 
poduzeća bilježe veće stope odvajanja otpada, 

2. Odustajanje od koncepta regionalnih centara gospodarenja otpadom u novom PGO RH 2023-2028 
zbog njihove ekološke i financijske neodrživosti te upravljanje otpadom na lokalnoj razini. Lokalno 
upravljanje podrazumjeva i svrhovito udruživanje određenih jedinica lokalne samouprave u jedinstvena 
komunalna poduzeća (pomoću udjela u vlasničkoj strukturi) uz definiranje minimalnih ciljeva stope 
odvojeno prikupljenog otpada kao kriterija za uspostavu zajedničkog komunalnog poduzeća tamo gdje za 
to postoje uvjeti , 

3. Povećanje iskorištenosti europskih sredstava kroz povećanje kapaciteta jedinica lokalne samouprave 
putem suradnje i udruživanja sa drugim JLS-ima, čime se smanjuju operativni troškovi upravljanja ljudskim 
resursima i organizacijskim sustavom. 

A JEDRO 


Strateški i zakonodavni okvir gospodarenja otpadom u Hrvatskoj 


Krovni dokument koji uređuje upravljanje otpadom u Hrvatskoj je Strategija gospodarenja otpadom Republike Hrvatske iz 
2005. godine i vrijedi sve do 2025. godine, što je nedostatno uslijed stalnih i intenzivnih geopolitičkih, društvenih i okolišnih 
čimbenika koji su utjecali na Hrvatsku. Ipak, strategijom su uspostavljene konkretne mjere odvojenog prikupljanja otpada u 
kućanstvima, masovna pojava zelenih otoka za razvrstavanje otpada, kao i prvi planovi uspostavljanja reciklažnih dvorišta 
koji postaju odgovornost lokalnih zajednica. Najnoviji Zakon o gospodarenju otpadom (NN 84/21) donesen je 2021. godine 
i zamijenio je dotadašnji Zakon o održivom gospodarenju otpadom iz 2013. godine (NN 94/13, 73/17, 14/19, 98/19). 

Aktualni zakon definira strukturu cijene usluge prikupljanja otpada koju čini (1) cijena obvezne minimalne javne usluge 
(tzv. fiksni dio cijene) te (2) cijena za količinu predanog miješanog komunalnog otpada (tzv. varijabilni dio). lako za kriterij 
obračuna količine otpada Zakon predviđa dvije mogućnosti - masa predanog miješanog komunalnog otpada u 
obračunskom razdoblju izražena u kilogramima ili volumen spremnika miješanog komunalnog otpada izražen u litrama i 
broj pražnjenja spremnika u obračunskom razdoblju, manje je učestali odabir prve opcije. 

Zakon propisuje kako davatelj usluge može biti ili trgovačko društvo koje osniva jedna ili više JLS ili u drugom slučaju 
pravna ili fizička osoba - obrtnik. Danas u Hrvatskoj javnu uslugu prikupljanja i odvoza komunalnog otpada pruža 201 
pravna osoba. 

Zakon obvezuje jedinice lokalne samouprave da predaju miješani otpad u centre za gospodarenje otpadom. 
Organizacije civilnog društva su u fazi donošenja Zakona tražile da se JLS-ovima omogući obrada miješanog otpada 
u vlastitim postrojenjima, ali taj zahtjev nije uvažen.[1] Osim toga, u Zakonu se propisuje kako oporaba otpada, poput 
spaljivanja u cementarama, ne treba biti definirana prostornim planom, čime se potencijalno smanjuje utjecaj 
javnosti na ovakve projekte. 

Važeći Pravilnik o gospodarenju otpadom stupio je na snagu u rujnu 2022. godine. Među ostalim, propisuje uvjete 
za obavljanje djelatnosti gospodarenja otpadom, vrste otpada koje upravitelj reciklažnog dvorišta mora zaprimati bez 
naknade, sadržaj izvješća centra za ponovnu uporabu, popis postupaka za koje se izdaje dozvola za gospodarenje 
otpadom itd. 

Valja istaknuti i Planove za gospodarenje otpadom Republike Hrvatske (NN 130/2005, NN 85/07, NN 3/17) koji su 
kroz sedmogodišnja razdoblja na različite načine za cilj imali sanaciju i zatvaranje postojećih odlagališta, uspostavu 
regionalnih centara za gospodarenje otpadom, smanjenje količina ukupno proizvedenog komunalnog otpada, 
odvojeno prikupljanje frakcija otpada (50% do 2020. godine) i tako dalje. Neki od ciljeva nisu postignuti. lako je 
postotak odvojeno prikupljenog otpada tijekom perioda povećao, on nije dosegnuo postavljene ciljeve (s 41% 
odvojenog komunalnog otpada nije postignut cilj od 50% do 2020. godine). U lipnju 2023. godine donesen je novi 
Plan gospodarenja otpadom Republike Hrvatske za razdoblje 2023. - 2028., koji je bio u javnom savjetovanju od 27. 
veljače do 30. ožujka 2023. godine. Postojeći prijedlog nastavlja sa konceptom regionalnih centara za gospodarenje 
otpadom (pomak ka većoj centralizaciji sustava), dok se Europska unija i Zero Waste Europe mreža okreću ka ideji 
lokalnih sustava smanjenja, ponovne uporabe, oporabe i recikliranja postojećeg otpada. Također, predviđeni 
prijedlog PGO RH 2023. — 2028. pretpostavlja odvojeno prikupljanje, oporabu recikliranjem i pripremom za ponovnu 
uporabu najmanje 55% mase komunalnog otpada do 2025. godine, 60% mase komunalnog otpada do 2030 godine te 
65% mase komunalnog otpada do 2035. godine. Detaljni plan odvojenog prikupljanja frakcija otpada po godinama 
dostupan je u Tablici 1. 


[1] https://zelena-akcija.hr/system/document/1242/doc_files/original/komentari_na_prijedlog_novog_Zakona_o_gospodarenju_otpadom.pdf 

Tablica . Projekcija količino KO koji se mora odvojeno prikupiti u periodu od 2022. — 


2035. godine i potrebna 
stopa promjene (uz pretpostavku 13% nečistoćo) i preto vku ispunjenja k ciljo 


35. godine od 65% 


Izvor: Plan gospodarenja otpadom RH za razdoblje 2023. — 2028. 


Na kraju, valja reći kako prema starom Zakonu o održivom gospodarenju otpadu, jedinice lokalne samouprave su imale 
obvezu donošenja planova gospodarenja otpadom za sedmogodišnje razdoblje, uz obvezu podnošenja izvješća o 
provedenim mjerama svake godine i obvezu objave istih na službenim glasilima JLS-ova, koja je donošenjem novog Zakona 
o gospodarenju otpadom 2021. godine ukinuta. Novim Zakonom o gospodarenju otpadom sve jedinice lokalne 
samouprave više nisu u obvezi usvajati planove gospodarenja otpadom, već će za period 2021-2023. podnijeti izvješće o 
provedbi državnog plana gospodarenja otpadom jedinici područne samouprave te ga objaviti u svom službenom glasilu, što 
se može shvatiti kao korak ka intenzivnijem zagovaranju izgradnje regionalnih centara za gospodarenje otpadom, a što je 
predviđeno u najnovijem planu gospodarenja otpadom na državnoj razini. 

A JEDRO 


Rezultati studije o stopama odvojeno prikupljenog otpada u jedinicama 
lokalne samouprave u Hrvatskoj od 2017. do 2021. godine 


Prethodno naveden strateški i zakonodavni okvir temelj je za djelovanje svih jedinica lokalne samouprave u Hrvatskoj. U 
takvoj konstelaciji odnosa, tematska mreža JEDRO proučavala je na razini svih JLS-ova stopu odvojeno prikupljenog otpada 
u razdoblju od 2017. i 2021. godine prema različitim činiteljima. 


a) Stopa i distribucija odvojeno prikupljenog otpada u Hrvatskoj po JLS 

Slika 1 ukazuje kako je 2017. godine vrlo mali broj jedinica lokalne samouprave odvajao više od 20% otpada, a još manji 
više od 40% otpada. Istovremeno, gotovo 50% jedinica lokalne samouprave je odvajalo manje od 2% otpada. Međutim, 
2021. godine broj jedinica lokalne samouprave koje su odvajale manje od 2% otpada je smanjen za više od dva puta, dok se 
broj jedinica lokalne samouprave koje odvajaju više od 20% višestruko povećao, kao i broj jedinica lokalne samouprave koje 
odvajaju više od 40% otpada. Ipak, ostaje činjenica da znatno više od polovice jedinica lokalne samouprave i dalje odvaja 
manje od 20% otpada, i da tek vrlo mali broj, oko 2 % uglavnom manjih jedinica lokalne samouprave, odvaja više od 60% 
otpada. 

Dakle, u promatranom razdoblju primjetno je povećanje stope odvojeno prikupljenog otpada u svim županijama te u 
većini jedinica lokalne samouprave. Međutim, postignuti napredak je nedovoljan, tj. nacionalni prosjek jedinica lokalne 
samouprave je od 7,4% odvojenog otpada 2017. porastao na 17% u 2021. godini (ukoliko sve jedinice lokalne samouprave 
imaju jednaku težinu). Ovim tempom većina njih neće dosegnuti stope odvajanja koje su na nacionalnoj razini nužne, 
sukladno ciljevima EU. Slika 1: Stopa i distribucija odvojenog otpada pojedinicama lokalne samouprave 


Mens738 dean = 16.97 
á Ò d Dev. = 14.506 
N= 558 


Broj JLS 
Broj JLS 


40.00 


Stopa odvojenog sakupljanja 2017. godine Stopa odvojenog sakupljanja 2021. godine 
Izvor: Henjak i sur, 2023. 


b) Stopa odvojeno prikupljenog otpada prema veličini JLS-a 
Kada se promatra stopa odvajanja otpada po skupinama naselja podijeljenih po veličini na Slici 2., možemo vidjeti da su 
sve skupine naselja zabilježile rast odvajanja otpada i da se stopa odvajanja otpada povećala za nešto više od dva puta za 
sve kategorije veličina. Najmanje jedinice lokalne samouprave odvajaju najmanje otpada, dok gradovi odvajaju za oko dvije 


trećine više u svim promatranim razdobljima. 

lokalne samouprave u Hrvatskoj od 2017. do 2021. godine 


Razlog za ove razlike tek treba utvrditi, ali se može očekivati da je ovakvo stanje rezultat veće količine resursa osiguranih 
iz izvora JLS-a ili europskih fondova koje veće jedinice lokalne samouprave imaju na raspolaganju. Međutim, vidljivo je i 
kako u 2021. godini najuspješniji JLS-ovi u skupini do 1500 stanovnika pariraju najneuspješnijim JLS-ovima u kategoriji 
preko 20.000 stanovnika, što pokazuje da njihova veličina i resursi nemaju odlučujući utjecaj na rezultat, iako je taj utjecaj 


bitan. 


% odvojenog otpada 


Slika 2. Stopa odvajanja otpada po kategorijama veličine naselja 2017. i 2021. godine. 


do 1500 1501-3000 2001-5000 5001-20000 preko 20000 


Broj stanovnika - 5 kategorija 
Izvor: Henjak i sur, 2023. 


c) Ovisnost stope odvajanja o vlasničkoj strukturi komunalnog poduzeća 


U bazi podataka prikupljenoj u projektu JEDRO identificirano je sedam modela upravljanja otpadom. Ovi modeli se 
razlikuju po dva bitna kriterija od kojih je prvi oblik vlasništva nad organizacijama koje se bave gospodarenjem otpada, 
dok je drugi stupanj suradnje između jedinica lokalne samouprave međusobno te jedinica lokalne samouprave i drugih 
aktera uključenih u proces gospodarenja otpadom. Prema disperziji pojedinog oblika vlasništva, Tablica 2 daje zaključiti 
kako je dominantan tip vlasničke strukture komunalnih poduzeća onaj u kojemu se vlasništvo dijeli sa drugim jedinicama 
lokalne samouprave. Također, valja ponoviti kako je ukupan broj davatelja javne usluge u datom trenutku iznosio 201 na 


556 JLS u Hrvatskoj. 


Tablica 2: Vlasnik/osnivač davatelja javne usluge 


Stopa odvojenog 
anja AANA 


sakupljanja 


Stopa odvojen 
sakupljanja 20 


Valid 


Vlasnik/osnivač davatelja javne usluge 
Frekvencije | Postotak 
JLS na kojem se usluga pruža je jedini vlasnik/osnivač 135 | 24,3 
JLS na kojem se usluga pruža dijeli vlasništvo s drugim JLS 275 49,5 
Vlasnik/osnivač je JLS u kojoj se usluga ne pruža, a ona u kojoj se pruža nije u 52 9,4 
vlasništvu g 
Vlasnik/osnivač nije javno tijelo već pravna/e osoba/e 16 29 
Fizička osoba/fizičke osobe _ _ 29 _ _5,2 
[Fizička/e i pravna/e osoba/e 46 8,3 
Javno-privatno partnerstvo 3 9 
Total 556 100,0 


Izvor: Henjak i sur, 2023. 

Rezultati studije o stopama odvojeno prikupljenog otpada u jedinicama 
lokalne samouprave u Hrvatskoj od 2017. do 2021. godine 

Slika 3. donosi stopu odvajanja otpada za različite modele upravljanja gospodarenjem otpada i pokazuje da najvišu 
stopu odvajanja otpada i najviši rast stope odvajanja otpada između 2017. i 2021. godine imaju jedinice lokalne 
samouprave koje dijele vlasništvo nad pružateljem usluge gospodarenja otpadom s drugim jedinicama lokalne 
samouprave, odnosno, jedinice lokalne samouprave koje surađuju s drugim jedinicama lokalne samouprave u procesu 
gospodarenja otpada. Kao što možemo vidjeti na Slici 3, prosječno su jedinice lokalne samouprave koje imaju zajedničko 
vlasništvo nad organizacijom koja pruža uslugu gospodarenja otpadom odvajale oko 10% otpada u 2017. godini, da bi ovaj 
broj porastao na nešto manje od 25% u 2021. godini. 


Slika 3. Stopa odvajanja otpada po skupinama jedinica lokalne samouprave razvrstanim u po modelima 
upravljanja gospodarenja otpadom u 2017. i 2021. godini. 

Izvor: Henjak i sur, 2023. 
Drugi suradnički oblici pružanja usluge gospodarenja otpadom također imaju relativno visoku stopu odvajanja otpada, 


barem u odnosu na druge modele upravljanja. Pritom je u kategoriji javno-privatnog partnerstva stopa odvajanja nešto niža 
od 30% 2021. godine i gotovo se učetverostručila u odnosu na 2017. godinu. U kategoriji zajedničkog vlasništva pravnih i 
fizičkih osoba je stopa odvajanja u 2017. godini bila što niža od 10% da bi 2021. godine bila dvostruko veća. Međutim, valja 
reći da se u ovim slučajevima radi o vrlo malom broju jedinica lokalne samouprave i da obje kategorije obuhvaćaju tek 
nekoliko jedinica lokalne samouprave pa se zbog malog uzorka ne može izvući zaključak o rezultatima upravljanja takve 
strukture vlasništva. 

Nadalje, podatci pokazuju da je najveći rast stope odvajanja otpada zabilježen kod jedinica lokalne samouprave u kojima 
je organizacija koja upravlja gospodarenjem otpadom u vlasništvu druge jedinice lokalne samouprave. U ovom slučaju se 
vjerojatno radi o angažiranju vanjskih kapaciteta nakon što su jedinice lokalne samouprave, koje su 2017. godine imale 
najnižu stopu odvajanja otpada, moguće odlučile pružanje usluge predati u ruke akterima koji imaju više kapaciteta od njih 

samih. U ovom slučaju je stopa odvajanja otpada porasla s gotovo neznatne u 2017. godini do oko 10% u 2021. godini. 
Međutim, tek je potrebno odgovoriti na pitanje je li razlog za ovaj razvoj događaja leži u nedostatku kapaciteta jedinica 
lokalne samouprave koje su potom problem riješile tražeći pružatelja usluge u drugim jedinicama lokalne samouprave. 


Slika 3 također pokazuje da najnižu stopu odvajanja otpada u 2021. godini imaju modeli upravljanja u kojima je 
vlasništvo u rukama pravnih i fizičkih osoba, odnosno u rukama privatnog sektora. Jedinice lokalne samouprave koje 
imaju ove modele upravljanja otpadom također imaju i najmanji rast stope odvajanja otpada u razdoblju između 2017. i 
2021. godine. 


Jedinice lokalne samouprave koje su samostalni vlasnici organizacija koje se bave gospodarenjem otpada također imaju 
relativno nisku stopu odvajanja otpada, iako su, relativno gledano, u promatranom razdoblju ostvarile znatan rast, koji je 
udvostručio stopu odvajanja otpada. Ipak, treba istaknuti da se u ovom slučaju radi o rastu s razine koja je nešto manja od 
5% do razine koja je nešto viša od 10%. 


Preporuke 


Budući da je vlasnička struktura, kako proizlazi iz analize, povezana sa stopama odvojeno prikupljenog otpada, preporuke 
za poboljšanje politike gospodarenja otpadom u ovom policy brief-u u velikoj su mjeri usmjerene upravo k vlasničkoj 
strukturi komunalnih poduzeća. Iz provedene studije se daje zaključiti kako privatizacija sustava gospodarenja otpadom u 
pravilu donosi lošije rezultate upravljanja, tj. niže stope odvajanja. Najnižu stopu odvajanja u 2021. godini imaju upravo 
modeli upravljanja u kojima je vlasnik privatna osoba. Jedina dva modela upravljanja koja čak i 2021. godine, nakon općeg 
rasta stopa odvajanja u većini jedinica lokalne samouprave, i dalje imaju stope odvajanja niže od 10% su dva modela kod 
kojih JLS nemaju nikakav udio u vlasništvu. Jedinice lokalne samouprave kod kojih je primijenjen ovaj model upravljanja 
također imaju i najmanji rast stope odvajanja u razdoblju između 2017. i 2021. godine. 

S druge strane, suradnički model upravljanja u kojem jedinice lokalne samouprave dijele vlasništvo nad pružateljem 
usluge gospodarenja otpadom s drugim jedinicama lokalne samouprave pokazuje najviše stopu odvojeno prikupljenog 
otpada. Osim toga, isti model pokazuje i najviši rast stope odvajanja u periodu 2017. — 2021. s oko 10% na gotovo 25%. Iz 
navedenog slijedi kako sustav upravljanja ima značajan utjecaj na stope odvojeno prikupljenog otpada te iz toga slijede 
dvije jasne preporuke: 

1) Jedinice lokalne samouprave koje su sustav gospodarenja otpadom prepustile u ruke privatnom sektoru i koje sada 
ostvaruju niske stope odvajanja otpada izgledno bi ostvarile bolje rezultate na tom području kada bi preuzele javnu 
kontrolu nad svim elementima upravljanja ovim sustavom. Naravno, značajno poboljšanje ne dolazi automatskim 
preuzimanjem upravljanja iz ruku privatnog sektora, već je nužno voditi računa i o drugim parametrima. Ipak, postojeći 
nalazi nedvojbeno pokazuju kako modeli u kojima je sustav potpuno privatiziran ostvaruju najlošije rezultate. 


2) Koncept regionalnih centara gospodarenja otpadom, na prvim postojećim primjerima, Marišćinom i Kaštijunom (RCGO 
Bikarac pušten je u probni rad krajem 2021), pokazao se kao ekološki neodrživ ali i ekonomski neisplativ zbog velikih 
gubitaka koje su dovele do prijetnje od stečaja. Efektivan sustav gospodarenja otpadom koji uključuje prikupljanje, 
zbrinjavanje, recikliranje, ponovnu upotrebu i kompostiranje uz aktivnu međusektorsku mrežu dionika potrebno je 
uspostaviti na lokalnoj razini. Također, za povećanje stope odvojenog prikupljanja otpada izuzetno je važna 


međumunicipalna suradnja. 

Za konkretniji zaključak o razlozima za takvu situaciju potrebno je provesti daljnja istraživanja, ali izgledno je kako 
udruživanje malih jedinica lokalne samouprave međusobno ili s većim jedinicama lokalne samouprave rezultira 
kvalitetnijom i boljom infrastrukturom za odvojeno prikupljanje, što onda dovodi do ovako povoljnih rezultata. Međutim, bilo 
bi pogrešno udruživanje jedinica lokalne samouprave nametati kao obavezu s državne razine, jer bi to moglo dovesti do 
nelogičnosti u sustavu, pa čak i štete za pojedine samoodržive i uspješne jedinice lokalne samouprave, kao što je to slučaj 
kod nametanja izgradnje velikih regionalnih centara za gospodarenje otpadom. Puno je bolje kroz definirane minimalne 
ciljeve stope odvojeno prikupljenog otpada potaknuti jedinice lokalne samouprave na pronalaženje rješenja na svom 
području. Autori istraživanja su temeljem zaključaka ove analize uvjereni kako će u brojnim situacijama jedinice lokalne 
samouprave zaključiti kako će upravo suradnja s nekoliko susjednih gradova ili općina donijeti mnogo bolje rezultate 
odvajanja. 


U prilog preporuci da se u okviru javne usluge prikupljanja i odvoza komunalnog otpada jača međumunicipalna suradnja, 
treba istaknuti činjenicu da od 39 JLS, koje su u 2021. godini bile na 0,0% odvajanja otpada, u njih 20 uslugu pruža 
trgovačko društvo u 100% vlasništvu jedinica lokalne samouprave. To upućuje na zaključak da, iako javno upravljanje 
generalno daje bolje rezultate od privatnog, u nekim slučajevima ono nije dovoljno, jer su kapaciteti i infrastruktura tih 20 
jedinica lokalne samouprave nedostatni za samostalno pružanje usluge. Temeljem ostalih nalaza istraživanja nameće se 
zaključak kako bi njihovi rezultati bili bolji da surađuju sa susjednim jedinicama lokalne samouprave i tako povećaju 
infrastrukturne i druge kapacitete. Nadalje, među JLS-ima koje u 2021. godini bilježe stopu odvojenog prikupljanja otpada 
od preko 50% prednjače one iz Međimurske županije, odnosno one u kojima uslugu pruža GKP PRE-KOM d.o.o. 

3) U tom procesu je svakako važno iskoristiti i sredstva koja su na raspolaganju u europskim fondovima. Npr. u 
Nacionalnom planu oporavka i otpornosti predviđeno je 146 milijuna eura za projekte izgradnje sortirnica, kompostana, 
reciklažnih dvorišta i bioplinskih postrojenja. Kako bi se ta sredstva mogla povući, potrebna je adekvatna kapacitiranost 
gradova i općina, koja će se kod malih jedinica lokalne samouprave povećati upravo suradnjom i udruživanjem sa 
susjednim jedinicama. 

